laion/Wikipedia-Exotic huggingface dataset:
সোয়েব আহমেদ

সোয়েব আহমেদ (জন্ম: ১ মার্চ ১৯৪৮) বাংলাদেশের উচ্চ পদস্থ সরকারি কর্মকর্তা ছিলেন। তিনি নির্দলীয় তত্ত্বাবধায়ক সরকারের সময় ২০০৬ সালের ১৩ ডিসেম্বর হতে ২০০৭ সালের ১১ জানুয়ারি পর্যন্ত অর্থ মন্ত্রণালয়ের দায়িত্ব পালন করেন। সোয়েব আহমেদ ১ মার্চ ১৯৪৮ জন্মগ্রহণ করেন। তিনি ১৯৬২ সালে মতলবগঞ্জ জে,বি, উচ্চ বিদ্যালয় থেকে ম্যাট্রিকুলেশন পাশ করেন। ১৯৬৪ সালে ঢাকা কলেজ থেকে আইএ পাশ করেন। ঢাকা বিশ্ববিদ্যালয় থেকে অর্থনীতিতে বিএ ও এমএ ডিগ্রী অর্জন করেন। হার্ভার্ড ইউনিভার্সিটি থেকে পোষ্ট-গ্র্যাজুয়েট ও ওয়াশিংটন ইন্টার ন্যাশনাল ইউনিভার্সিটি থেকে পিএইচডি ডিগ্রী অর্জন করেন। সোয়েব আহমেদ ১৯৭০ সালে তৎকালীন সেন্ট্রাল সুপিরিয়র সার্ভিস পরীক্ষায় উত্তীর্ণ  হয়ে বিভিন্ন দায়িত্ব পালন শেষে বাংলাদেশ সরকারের সচিব হিসেবে কৃষি মন্ত্রণালয়, অর্থ মন্ত্রণালয়ের আই,আর,ডি, বন ও পরিবেশ মন্ত্রণালয় ও শিল্প মন্ত্রণালয়ের দায়িত্ব পালন করেন। তিনি জাতীয় রাজস্ব বোর্ডের চেয়ারম্যান ছিলেন। বাংলাদেশের তত্ত্বাবধায়ক সরকারের উপদেষ্টা হিসেবে অর্থ, পরিকল্পনা, বাণিজ্য, ডাক ও টেলিযোগাযোগ মন্ত্রণালয়ের দায়িত্ব পালন করেন। তিনি আইইউবির অধ্যাপক ও কোষাধ্যক্ষ। তিনি দায়িত্ব পালন করেছেন বাংলাদেশ ব্যাংকের পরিচালনা পরিষদের সদস্য, বেসিক ব্যাংকের চেয়ারম্যান, আইপিডিসি, কাফকোর চেয়ারম্যান। বিদেশী প্রতিষ্ঠানের মধ্যে বিশ্ব ব্যাংকের বোর্ড অব গভর্নসের গভর্নর,  আইএমএফের বোর্ড অব গভর্নসের গভর্নর এবং এডিবি বোর্ড অব গভর্নসের গভর্নর,  এশিয়ান প্রডাক্টিভিটি অর্গানাইজেশন, জাপানের চেয়ারম্যান। তিনি ঢাকা বিশ্ববিদ্যালয় অর্থনীতি বিভাগের এলামনাই সমিতির দু’বার সভাপতি ও বাংলাদেশ স্কাউটস্ এন্ড গাইডস্ এসোসিয়েশনের সভাপতি হিসেবে দীর্ঘদিন দায়িত্ব পালন করেন। "বাংলাদেশ অর্থ মন্ত্রণালয়"। ১২ জুন ২০১৫ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৫।  "সাবেক মন্ত্রী / উপদেষ্টাবৃন্দ"। বাংলাদেশ জাতীয় তথ্য বাতায়ন। ৮ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০২১।  Pike, John। "Caretaker Government, October 2006-January 2009"। সংগ্রহের তারিখ ১৩ জুলাই ২০১৬।  নিজস্ব প্রতিবেদক, ফখরুল ইসলাম, ঢাকা (২২ ফেব্রুয়ারি ২০১৮)। "১৪ মাসে পাঁচবার এমডি বদল"। দৈনিক প্রথম আলো। সংগ্রহের তারিখ ৯ অক্টোবর ২০২১।
ফুল্লরা

ফুল্লরা হল ভারতের পশ্চিমবঙ্গ রাজ্যের বীরভূম জেলার লাভপুর শহরের কাছে একটি মন্দির কেন্দ্রিক জনপদ। এটি বোলপুর শান্তিনিকেতন থেকে ৩০ কিলোমিটার দূরে অবস্থিত একটি হিন্দু তীর্থস্থান ও পর্যটন কেন্দ্র। লোকবিশ্বাস অনুসারে, ফুল্লরায় সতীর নিচের( LOWER) ঠোঁটটি পড়েছিল। এই মন্দিরে কোনও বিগ্রহ নেই। সিন্দুরচর্চিত কচ্ছপাকৃতি শিলাখণ্ডই দেবীর প্রতিভূ। এই মন্দিরের পাশে একটি বিরাট পুকুর আছে। কিংবদন্তি অনুসারে, রামের দুর্গাপূজার সময় হনুমান এই পুকুর থেকেই ১০৮টি পদ্ম সংগ্রহ করেছিলেন। ফুল্লরা ভারতের ৫১টি শক্তিপীঠের অন্যতম বলে কথিত আছে। সুলতান মাহমুদ গজনভির ভারত আক্রমণের সময় একদল বেদানুসারী ব্রাহ্মণ মিথিলা মতান্তরে কনৌজ থেকে বিতারিত হয়ে বঙ্গদেশের বর্মণরাজ হরি বর্মার কাছে আশ্রয় লাভ করেন। তাঁদের কয়েকজনকে দেবী ফুল্লরার পুজোর জন্য নিজের জন্মভূমি সিদ্ধলগ্রাম বা শিতলগ্রামে নিয়ে আসেন বর্মণ রাজের মহা সন্ধি বিগ্রহিক ভবদেব ভট্ট। যাতায়াত-সহ অন্যান্য অসুবিধার জন্য একসময় ওই পুজারীরা ফুল্লরা মন্দির সংলগ্ন বাকুল, ফুলিয়ানগর, অট্টহাস প্রভৃতি জনপদগুলিতে বসতি স্থাপন করে। পরবর্তীকালে ওই বাহ্মণ বংশেরই দীনমণি মিশ্র বাহাদুর বর্মণ রাজা হন। ফুল্লরা মন্দিরের অদূরে দিনমণির রাজধানী গড়ে ওঠে। ফুল্লরা দেবীর মন্দির প্রথম প্রতিষ্ঠা করেন কৃষ্ণানন্দ গিরি। জানা যায়, একসময় মন্দিরের চূড়ায় স্বর্ণকলস শোভা পেত। প্রচলিত রীতি অনুযায়ী অন্যান্য পীঠের মতো এখানেও বিশ্বেশ ভৌরব শিবের মন্দির। বর্তমান মন্দিরটি নির্মাণ করিয়েছিলেন যাদবলাল বন্দ্যোপাধ্যায়। অর্ঘ্য ঘোষ। "লক্ষী লাভেই বদল"। আনন্দবাজার পত্রিকা। সংগ্রহের তারিখ ১৮ এপ্রিল ২০১৭।  "Fullara"। seemyindia। ২০০৭-০৮-০৬ তারিখে মূল থেকে আর্কাইভ করা। সংগ্রহের তারিখ ২০০৭-০৮-১৬।  "Labhpur"। Birbhum District administration। সংগ্রহের তারিখ ২০০৭-০৮-২৪।
হাড়িয়াভাঙা নদী

হাড়িয়াভাঙা নদী হল ভারতের পশ্চিমবঙ্গ রাজ্যের উত্তর চব্বিশ পরগনা জেলার অন্তর্গত সুন্দরবনের একটি জোয়ারের জলে সমৃদ্ধ নদী। এটি উত্তর চব্বিশ পরগনা ও বাংলাদেশের সাতক্ষীরা জেলার সীমান্তবর্তী নদী। হিঙ্গলগঞ্জ পেরিয়ে ইছামতি নদী বিভিন্ন শাখানদীতে বিভক্ত হয়ে গেছে। তার মধ্যে উল্লেখযোগ্য: রায়মঙ্গল, বিদ্যা, ঝিল্লা, কালিন্দী ও যমুনা। ভারত ও বাংলাদেশের আন্তর্জাতিক সীমানা বরাবর এই নদী ও হাড়িয়াভাঙা নদীটি প্রবাহিত। হাড়িয়াভাঙার মুখে নিউ মুর দ্বীপ অবস্থিত। "The Sundarbans of India: a development analysis By Asim Kumar Mandal"। সংগ্রহের তারিখ ২০০৯-১১-১৮।  Sultana Nasrin Baby। "Kalindi-Jamuna River"। Banglapedia। Asiatic Society of Bangladesh। ২০১১-১০-১৯ তারিখে মূল থেকে আর্কাইভ করা। সংগ্রহের তারিখ ২০০৯-১১-১৮।  "Environment, population, and human settlements of Sundarban Delta By Anuradha Banerjee"। সংগ্রহের তারিখ ২০০৯-১১-১৪।
আবু বেলাল মোহাম্মদ শফিউল হক

জেনারেল আবু বেলাল মোহাম্মদ শফিউল হক (১ ডিসেম্বর ১৯৫৮) বাংলাদেশের সাবেক সেনাপ্রধান। তিনি ২০১৫ সালের ২৫ জুন ১৫তম সেনাপ্রধান হিসেবে জেনারেল ইকবাল করিম ভূঁইয়ার স্থলাভিষিক্ত হয়েছিলেন। আবু বেলাল মুহাম্মদ শফিউল হক ১৯৫৮ সালের ১ ডিসেম্বর বাংলাদেশের নোয়াখালীতে জন্মগ্রহণ করেন। তিনি ১৯৭২ সালে দিনাজপুর জিলা স্কুল থেকে মাধ্যমিক স্কুল সার্টিফিকেট (এসএসসি) পাস করেন। তিনি ঢাকা বিশ্ববিদ্যালয় থেকে স্নাতক, জাতীয় বিশ্ববিদ্যালয় থেকে 'ডিফেন্স স্টাডিজ' বিষয়ে স্নাতকোত্তর এবং বাংলাদেশ ইউনিভার্সিটি অব প্রফেশনালস (বিইউপি) থেকে দর্শনে স্নাতকোত্তর ডিগ্রি অর্জন করেন। এবিএম হক ঢাকা বিশ্ববিদ্যালয় থেকে আনুষ্ঠানিক শিক্ষা গ্রহণ করেন এবং পরে বাংলাদেশ মিলিটারি একাডেমিতে যোগ দেন। প্রশিক্ষণ শেষ করার পর, ১৮ জুন ১৯৭৮ তারিখে তিনি ৬ষ্ঠ শর্ট সার্ভিস কমিশন থেকে বেঙ্গল ক্যাভালরিতে কমিশন লাভ করেন। তাকে তার ব্যাচের সেরা অলরাউন্ড ক্যাডেট হিসেবে নির্বাচিত করা হয় এবং সোর্ড অব অনার (বাংলাদেশী সামরিক বাহিনীতে সেরা মেধাবী ক্যাডেটকে দেওয়া একটি পুরস্কার) প্রদান করা হয়।। ৪০ বছরের বিস্তৃত ক্যারিয়ারে হক বিভিন্ন কমান্ড, স্টাফ এবং ইন্সট্রাকশনাল দায়িত্ব পালন করেছেন। একজন সেনানী হিসেবে তিনি বাংলাদেশের রাষ্ট্রপতির কাছে 'এইড-ডি-ক্যাম্প' (এডিসি), একটি পদাতিক ব্রিগেডের ব্রিগেড মেজর (বিএম) এবং একটি পদাতিক ডিভিশনের কর্নেল স্টাফ হিসেবে দায়িত্ব পালন করেন। তিনি দুটি ট্যাঙ্ক ইউনিট, তিনটি ব্রিগেড (একটি সাঁজোয়া এবং দুটি পদাতিক) এবং দুটি ডিভিশন (১৯ তম এবং ৩৩ তম) কমান্ড করেছেন। তিনি সামরিক সচিব এবং সেনাবাহিনীর অ্যাডজুট্যান্ট জেনারেল হিসেবেও কাজ করেছেন। ২০১৩ সাল থেকে সশস্ত্র বাহিনী বিভাগের পিএসওর দায়িত্বে ছিলেন তিনি। এর আগে তিনি ডিফেন্স সার্ভিস কমান্ড ও স্টাফ কলেজের কমান্ড্যান্ট ছিলেন। পিএসও থেকে তিনি ২০১৫ সালের ২৫ জুন সেনাপ্রধান হিসেবে নিয়োগ পান। ১৯৮৮ থেকে ১৯৮৯ পর্যন্ত শফিউল হক জাতিসংঘ ইরান-ইরাক মিলিটারি অবজারভার গ্রুপ (UNIIMOG) এর সাথে মিলিটারি অবজারভার হিসেবে কাজ করেছেন। তিনি ২০০৭ জানুয়ারি মাসে UNMEE-এর ডেপুটি ফোর্স কমান্ডার এবং প্রধান সামরিক পর্যবেক্ষক নিযুক্ত হন। এছাড়াও জাতিসংঘ শান্তিরক্ষা বাহিনীর কমান্ডার তিনি হিসেবে ইথিওপিয়া ও ইরিত্রিয়ায় কাজ করেছেন। ব্যক্তিগত জীবনে শফিউল হক শোমা হককে বিয়ে করেছেন। তাদের একটি ছেলে এবং একটি মেয়ে রয়েছে। ঢাকা উত্তর সিটি কর্পোরেশনের প্রথম মেয়র আনিসুল হক তার ভাই। তার বাবা শরীফুল হক বাংলাদেশ আনসারের সাবেক পরিচালক ছিলেন এবং ১৯৮২ সালে অবসর গ্রহণ করেন। বাংলাদেশ সেনাবাহিনী বাংলাদেশ সেনাবাহিনীর সেনা প্রধান দায়িত্ব নিলেন নতুন সেনাপ্রধান। "লক্ষ্ণীপুর বার্তা"। lakshmipurbarta.net.bd। ২০২১-০৯-০২ তারিখে মূল থেকে আর্কাইভ করা। সংগ্রহের তারিখ ২০২১-০৯-০২।  প্রতিবেদক, নিজস্ব। "নতুন সেনাপ্রধান আবু বেলাল মোহাম্মদ শফিউল হক"। Prothomalo। সংগ্রহের তারিখ ২০২১-০৯-০২।
ওয়াহিদউদ্দিন মাহমুদ

ড. ওয়াহিদউদ্দিন মাহমুদ হলেন বাংলাদেশের অর্থনীতিবিদ ও বর্তমান অন্তর্বর্তীকালীন সরকারের একজন উপদেষ্টা। ১৯৯৬ সালে তিনি তত্ত্বাবধায়ক সরকারের অর্থ ও পরিকল্পনা মন্ত্রণালয়ের দায়িত্বে ছিলেন। ওয়াহিদউদ্দিন মাহমুদ ১৯৪৮ সালের ১ জুলাই তৎকালীন পাকিস্থান অধিরাজ্যের পূর্ববঙ্গের নোয়াখালী জেলায় জন্মগ্রহণ করেন। তার বাবা আলী আহমেদ চৌধুরী ছিলেন সরকারি কর্মকর্তা এবং মা সালেহা খাতুন ছিলেন গৃহিণী। তিনি অন্নদা সরকারি উচ্চ বিদ্যালয় থেকে পড়াশুনা করেছেন। পরে ১৯৬৮ সালে ঢাকা বিশ্ববিদ্যালয় থেকে অর্থনীতিতে প্রথম শ্রেণিতে প্রথম স্থান অধিকার করে বিএ (অনার্স) ডিগ্রি অর্জন করেন। পরের বছর তিনি তৎকালীন পাকিস্তানের ইসলামাবাদ বিশ্ববিদ্যালয় থেকে একই বিষয়ে প্রথম শ্রেণিতে প্রথম স্থান অধিকার করে এমএসসি (মাস্টার্স) ডিগ্রি অর্জন করেন। তিনি ১৯৭২ থেকে ১৯৭৭ সালের মধ্যে ইংল্যান্ডের কেমব্রিজ বিশ্ববিদ্যালয় থেকে অর্থনীতিতে পিএইচডি ডিগ্রি অর্জন করেছিলেন। ওয়াহিদউদ্দিন মাহমুদ ঢাকা বিশ্ববিদ্যালয়ের অর্থনীতি বিভাগে শিক্ষকতা করেছিলেন এবং ১৯৮৪ সালে অধ্যাপক পদে পদোন্নতি লাভ করেন। ২০১১ সালে ঢাকা বিশ্ববিদ্যালয়ের শিক্ষকতা থেকে অবসর গ্রহণ করেন। তিনি ১৯৯৬ সালে বাংলাদেশের তত্ত্বাবধায়ক সরকারের অর্থ ও পরিকল্পনা মন্ত্রণালয়ের দায়িত্বে ছিলেন। এছাড়াও তিনি ড. মুহাম্মদ ইউনূসের পল্লী কর্ম-সহায়ক ফাউন্ডেশনের সহ-প্রতিষ্ঠাতা ও ১০ বছর এই প্রতিষ্ঠানের চেয়ারম্যান ছিলেন। ওয়াহিদউদ্দিন মাহমুদ বর্তমানে লন্ডন স্কুল অব ইকোনমিক্স ভিত্তিক ইন্টারন্যাশনাল গ্রোথ সেন্টার ও জাতিসংঘের কমিটি ফর ডেভেলপমেন্ট পলিসির সদস্য। এছাড়াও তিনি সাউথ এশিয়ান নেটওয়ার্ক অব ইকোনমিক রিসার্চ ইনস্টিটিউটের চেয়ারম্যান। তিনি ২০২৪ সালের ১৬ আগস্ট বাংলাদেশের অন্তর্বর্তী সরকারের উপদেষ্টা হিসেবে নিযুক্ত হন এবং পরিকল্পনা মন্ত্রণালয় ও শিক্ষা মন্ত্রণালয়ের দায়িত্ব পান। বাংলাদেশের অর্থ মন্ত্রণালয় বাংলাদেশের অর্থমন্ত্রী বাংলাদেশের অর্থমন্ত্রীদের তালিকা "শপথ নিলেন নতুন ৪ উপদেষ্টা"। সংগ্রহের তারিখ ১৬ আগস্ট ২০২৪।  "অন্তর্বর্তী সরকারে যুক্ত হতে যাওয়া চার উপদেষ্টা সম্পর্কে যা জানা যাচ্ছে"। সংগ্রহের তারিখ ১৬ আগস্ট ২০২৪।  "উপদেষ্টা ওয়াহিদউদ্দিন মাহমুদ সম্পর্কে যা জানা গেল"। সংগ্রহের তারিখ ১৬ আগস্ট ২০২৪।  "শিক্ষা মন্ত্রণালয়ের দায়িত্বে ওয়াহিদউদ্দিন মাহমুদ"। সংগ্রহের তারিখ ১৬ আগস্ট ২০২৪।  উইকিমিডিয়া কমন্সে ওয়াহিদউদ্দিন মাহমুদ সংক্রান্ত মিডিয়া রয়েছে।
ভারত দূতাবাস, মস্কো

মস্কোয় ভারতীয় প্রজাতন্ত্রের দূতাবাস হল রুশ ফেডারেশনে অবস্থিত ভারতের একটি কূটনৈতিক দূতাবাস। এটি মস্কোর টাগানস্কি জেলার ৬ ভরন্তসোভো পোলে অবস্থিত। ভারতীয় দূতাবাস বিদ্যালয় মস্কো এই দূতাবাস অনুমোদিত। ভারত প্রবেশদ্বার রাশিয়া প্রবেশদ্বার ভারত–রাশিয়া সম্পর্ক রাশিয়ায় দূতাবাস রাশিয়ায় ভারতীয় রাষ্ট্রদূত "Embassy of India in Moscow"। Embassy of India in Moscow। ২০০৮-০৫-০২ তারিখে মূল থেকে আর্কাইভ করা। সংগ্রহের তারিখ ২০০৮-০৬-২৪।  (ইংরেজি) (রুশ) ভারত দূতাবাস, মস্কো
দূর অনুধাবন

দূর অনুধাবন (ইংরেজি : Remote Sensing) হল কোন বস্তুকে সরাসরি স্পর্শ না করে সেই বস্তু হতে তার গুনাবলি সম্পর্কিত উপাত্ত সংগ্রহ করা এবং পর্যবেক্ষণ করার এক ধরনের কৌশল। এক্ষেত্রে বিভিন্ন সেন্সর বা ডিভাইস ব্যবহার করা হয়। দূর অনুধাবন হচ্ছে জিওইনফরমেটিক্স এর একটা বড় অংশ। এটা আবার ভূ-বিজ্ঞানের একটি উপশাখা বলা যায়। বর্তমান যুগ তথ্য ও যোগাযোগ প্রযুক্তির যুগ। মহাকাশ তথা উপগ্রহ প্রযুক্তি আধুনিক যুগের এক নতুন দিগন্তের সূচনা করেছে সেটা বলার অপেক্ষাই রাখেনা। রিমোট সেন্সিং প্রযুক্তি বর্তমান মহাকাশ প্রযুক্তির যুগান্তকারী একটি পদক্ষেপ। এটা এমন এক কৌশল যার মাধ্যমে রিমোট সেন্সিং ডিভাইসের দ্বারা কোন বস্তুকে সরাসরি স্পর্শ না করে তথ্য সংগ্রহ করা হয়। সাধারণত এই প্রযুক্তি বলতে তড়িৎ চুম্বকীয় বিকিরণের দ্বারা মহাকাশ ও পৃথিবী পর্যবেক্ষণকে অনেকে বুঝিয়ে থাকেন। যদিও এর মানে শুধু মহাকাশ হতে পর্যবেক্ষণ বুঝানো একেবারে ঠিক হবেনা কারণ RADAR ও LIDAR এর সাহায্যে পৃথিবী পৃষ্ঠ থেকে সিগন্যাল পাঠিয়ে রিমোট সেন্সিং এর মাধ্যমে তথ্য সংগ্রহ করা হয়। সংগৃহীত তথ্যকে কম্পিউটারের মধ্যমে প্রক্রিয়াজাত করা হয়। রিমোট সেন্সিং বিশেষজ্ঞের পদার্থ বিজ্ঞান ও গণিতে যথেষ্ট জ্ঞান থাকা অত্যাবশ্যক। উদাহারন হিসেবে বলা যায়- আকাশে অবস্থিত কৃত্রিম উপগ্রহ বা বিমান থেকে পরিবেশের কোন উপাদানের তথ্য সংগ্রহ। দূর অনুধাবন কৌশলে বেশ কিছু সেন্সর ব্যবহার করা হয় সেগুলো হল - ক্যামেরা লেসার রেডিও তরঙ্গ গ্রহণকারী রিসিভার বা সংগ্রাহক রাডার ব্যবস্থা সনার সীসমোগ্রাফ গ্রাভিমিটারস ম্যাগ্নেটমিটার। উপগ্রহ প্রযুক্তির মাধ্যমে মহাকাশ ও আমাদের বাস যোগ্য পৃথিবীর দুর্গম স্থান পর্যবেক্ষণ করা সহজ হয়েছে। আকাশের উপরে অবস্থিত বিভিন্ন রিমোট সেন্সিং স্যাটেলাইট ব্যবহার করে খুব সুন্দরভাবে তথ্য সংগ্রহ করা হচ্ছে। আমেরিকার মহাকাশ গবেষণাকারী সংস্থা নাসা সহ ভারত, জাপান, ইউরোপের বিভিন্ন দেশ, উত্তর কোরিয়া, চীন খুব ভাল ভাবে মহাকাশ গবেষণায় সাফল্য নিয়ে আসছে। ERDAS imagine, ArcGIS, Map info, ER Mapper, etc বর্তমান সময়ে দূর অনুধাবন বা রিমোট সেন্সিং এর ব্যবহার ব্যাপক আকার ধারণ করেছে। বিজ্ঞান ও প্রকৌশলের বিভিন্ন শাখায় এর বহুল ব্যবহার লক্ষণীয় এবং দিন দিন এর ব্যবহার বেড়েই চলেছে। যেসব ক্ষেত্রে এই প্রযুক্তি ব্যবহার করা হয় তা নিম্নে উল্লেখ করা হলঃ দুর্যোগ পূর্বাভাস ও ব্যবস্থাপনা আবহাওয়া পর্যবেক্ষণ ও পুর্বাভাস প্রদান আবহাওয়া ও সমুদ্র মডেলিং বিমান চালানো নৌ পরিবহন ও ন্যাভিগেশন টেলিকমিউনিকেশন স্থাপনা নির্মাণ পুরাকৌশল সামরিক বাহিনী পরিবহন জালি পরিকল্পনা ও ব্যবস্থাপনা নগর পরিকল্পনা কৃষি ব্যবস্থাপনা পরিবেশ মডেলিং, পরিকল্পনা ও ব্যবস্থাপনা Levin, Noam, 1999, Fundamentals of Remote Sensing Kumar, Mithun, 2015, Satellite Technology and Glacier Monitoring
ইপ্পিয়াস

হিপ্পিয়াস বা মেটাফোন্টামের হিপ্পিয়াস (/ˈhɪpəsəs/; গ্রিক: Ἵππασος ὁ Μεταποντῖνος, Híppasos; আনু. ৫৩০ – আনু. ৪৫০ খ্রিস্টপূর্বাব্দ) একজন গ্রিস দার্শনিক এবং পিথাগোরাস-এর শিষ্য। ম্যাগণা গ্রাসিয়াতে 500 খ্রিস্টপূর্বাব্দে তার জন্ম। হিপ্পিয়াসকে সাধারণভাবে অমূলদ সংখ্যার জনক বলা হয়। তিনিই প্রথম আবিষ্কার করেন যে ২‌-এর বর্গমূল একটি অমূলদ সংখ্যা। অমূলদ সংখ্যা হলো সে সংখ্যা যেটিকে দুইটি পূর্ণসংখ্যার অণুপাত হিসাবে প্রকাশ করা যায় না। হিপ্পিয়াসের এই আবিস্কারের আগে পিথাগোরিয়ানরা বিশ্বাস করতো, যে কোনো সংখ্যাকে দুইটি পূর্ণসংখ্যার অণুপাত হিসাবে প্রকাশ করা যায়। হিপ্পিয়াসের আবিস্কারের যৌক্তিক ভিত্তি স্বত্ত্বেও পিথাগোরিয়ানরা এটিকে ধর্মদ্রোহিতা মনে করে এবং তাকে মৃত্যুদন্ড দেয়। কথিত আছে যে, সমুদ্রে ভ্রমণের সময় এটি আবিষ্কার হয় এবং অন্য পিথাগোরিয়ানরা তাকে নৌকা থেকে ফেলে দেয় । কিন্তু পরে তারা বুঝতে পারে । শব্দ বিজ্ঞান ও অণুনাদ নিয়ে তার কিছু কাজের কথা জানা গেলেও তার বেশিরভাগ কাজই এখন আর পাওয়া যায় না। Huffman, Carl A. (১৯৯৩)। Philolaus of Croton: Pythagorean and Presocratic। Cambridge University Press। পৃষ্ঠা 8। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Hippasus of Metapontum | Greek philosopher"। Encyclopedia Britannica (ইংরেজি ভাষায়)। সংগ্রহের তারিখ ২০২১-০৯-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Iamblichus (১৯১৮)। The life of Pythagoras (1918 translation সংস্করণ)। পৃষ্ঠা 327। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ফিলোলাউস

ফিলোলাউস (জন্ম, আনু‌ ৪৭০ খ্রিস্টপূর্বাব্দ - মৃত্যু খ্রিস্টপূর্বাব্দ ৩৮৫) একজন গ্রিক দার্শনিক এবং একজন পিথাগোরিয়ান। এছাড়াও তিনি একজন প্রাক‌‌-সক্রেটিয় দার্শনিক। ) তার দর্শন অনুসারে সব বস্তুই সীমিত ও অসীম উপাদানে নির্মিত, আর মহাবিশ্ব সংখ্যা দ্বারা নির্ধারিত হয়। পৃথিবী যে মহাবিশ্বের কেন্দ্রস্থল নয়, এই ধারণা তিনিই প্রথম প্রবর্তন করেন বলে মনে করা হয়।[তথ্যসূত্র প্রয়োজন] তিনি আরো বিশ্বাস করতেন যে, পূর্বজন্মের কর্মফল ও শাস্তি হিসাবে অমর আত্মাকে মানবদেহের খাঁচায় বন্দী করে রাখা হয়েছে। "The most likely date for Philolaus' birth would then appear to be around 470, although he could have been born as early as 480 or as late as 440. He appears to have lived into the 380s and at the very least until 399." Carl A. Huffman, (1993) Philolaus of Croton: Pythagorean and Presocratic, pages 5-6. Cambridge University Press
কাসিদা

কাসিদা একটি ফার্সি শব্দ, যার অর্থ কবিতার ছন্দে কোন প্রিয়জনের প্রশংসা করা। আরবি শব্দ ক্বাসাদ বিবর্তিত হয়ে ফার্সি 'কাসিদা' হয়েছে। আরবী শব্দ 'ক্কাসদ' (قصد) অর্থ নিরেট ও পরিপূর্ণ; মস্তিষ্ক বা মজ্জা; ইচ্ছে করা; আকাঙ্ক্ষা; প্রত্যাশা। যে কবিতায় প্রিয়জনের প্রশংসা করা হয় তাদেরকে আরবী-পরিভাষায় 'কাসিদা' বলে। সাহিত্যিক ইবনে কুতাইবাহ কাসিদাকে তিনটি অংশে বিভক্ত করেছেন; নবম শতকে তার লিখিত ‘কিতাব আল-শির ওয়া-আল-শুয়ারা’ (‘Book of Poetry and Poets’)-এ রয়েছে কাসিদার গঠনতত্ত্ব: প্রথম অংশ ‘নসিব’: শুরু হবে স্মৃতি-কাতরতা থেকে। দ্বিতীয় অংশ ‘তাখাল্লাস’: স্মৃতি-কাতর বিবরণ থাকবে এতেও, সাথে থাকতো গোষ্ঠীর জীবনযাত্রা-প্রকৃতির বর্ণনা; এরপর আবেগ-আচ্ছন্নতা থেকেই দেয়া হতো অভিযাত্রার বর্ণনা, যা ‘রাহিল’ নামে পরিচিত। তৃতীয় বা শেষ অংশে দেয়া হতো উপদেশ: এটি তিনভাবে দেয়া হতো: ‘ফাখর’: যেখানে স্ব-গোষ্ঠীর গুণকীর্তন করা হতো; ‘হিজা’: যেখানে অপরাপর গোষ্ঠী সম্পর্কিত স্যাটায়ার করা হতো; ‘হিকাম’: যেখানে প্রচার করা হতো কিছু নৈতিক বাণী। কাসিদা বিভিন্ন ধরনের হতে পারে; এগুলোর প্রশস্তিমূলক, দর্শনতত্ত্ব, ভক্তিমূলক, রমজান উপক্ষে রচিত প্রভৃতি ধরন রয়েছে। কাসিদা সাধারণত: দীর্ঘাকৃতির হয়; দৈর্ঘ্যে ৬০ হতে ১০০ লাইন; কখনও কখনও তা ২০০ লাইনেরও বেশি হয়। ফার্সিভাষী মোগলদের মাধ্যমে বাংলা অঞ্চলে কাসিদার প্রচলন ঘটে; আর এই সম্পর্কিত প্রাচীনতম তথ্যটি পাওয়া যায় ১৬০৮ সালে ইসলাম খান চিশতির সাথে নৌ-বহর নিয়ে যশোরে আগত মোঘল সেনাপতি মির্জা নাথানের 'বাহারিস্তান-ই-গায়বি' গ্রন্থে। বাংলাদেশে, বিশেষত: রাজধানী ঢাকার পুরোনো অংশে রমজান মাসে সাহরী খাবার জন্য পাড়ায় পাড়ায় দলবেঁধে কাসিদা গেয়ে মুসলমানদের ঘুম থেকে উঠার জন্যে ডাকা হয়, যা এখানকার দীর্ঘদিনের একটি ঐতিহ্য। পৃষ্ঠপোষকতার অভাবে দিন দিন হারিয়ে যাচ্ছে পুরান ঢাকার কাসিদা ঐতিহ্য। তবে কখনো কখনো এই দলগুলোর মধ্যে কাসিদা গাওয়া নিয়ে রক্তক্ষয়ী সংঘর্ষও ঘটে থাকে। সংযুক্ত আরব আমীরাতে স্কুল পর্যায়ে কাসিদা প্রতিযোগিতা হয়ে থাকে। ইসলামী কবিতা গজল কাসিদা-ই-বুরদা বিচিত্রিতা: কাসিদা। "কাসিদা"। ২২ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৫।  "পুরনো ঢাকার ঐতিহ্যবাহী কাসিদা"। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৫-০৬-২৫।  আমিরাতে কাসিদা প্রতিযোগিতা। Mirza Nathan (1604). Baharistan-i-Ghaib Mahmud, Majid Maqbool,Faisal। "Ramadan: South Asia's dying traditions on waking up the faithful"। Al Jazeera (ইংরেজি ভাষায়)। সংগ্রহের তারিখ ২০২৪-০৩-৩০।  "The dying art of Qasida"। The Daily Star (ইংরেজি ভাষায়)। ২০২৪-০৩-৩০। সংগ্রহের তারিখ ২০২৪-০৩-৩০।  "হাজারীবাগে কাসিদা গাওয়া নিয়ে দু'গ্রুপের সংঘর্ষ"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ জুন ২০১৫।
কাসিদা-ই-বুরদা

কাসিদা-ই-বুরদা (চাদরের কবিতা) হলো ইসলামের নবী হযরত মুহাম্মদ (দ.)-এর প্রশংসায় আরবীতে রচিত সুদীর্ঘ কবিতা। এটি রচনা করেন সুফি সাধক শরফুদ্দিন আল-বুসিরি কর্তৃক রচিত হয়। এটির প্রকৃত নাম হলো ''আল কাওয়াকিবুদ দুররিয়াহ ফি মাদহি খায়রিল বারিয়াহ'' (الكواكب الدرية في مدح خير البرية; "সৃষ্টির সেরার প্রশংসায় উজ্জ্বল নক্ষত্রমালা")। এটি মূলত সুন্নি মুসলিমদের নিকট অধিক জনপ্রিয়। আল-বুসিরি বুরদা লেখায় তার অনুপ্রেরণার পরিস্থিতি বর্ণনা করেছেন: ...আমি কাসিদা আকারে একটি কবিতা লেখার বিষয়ে চিন্তাভাবনা করতে শুরু করেছি এবং এর পরেই আমি মহান আল্লাহর কাছে ও আল্লাহর রাসূলের কাছে সুস্থতার উপায় হিসাবে আশাবাদী যে আমাকে সুস্থ করে তুলবে। আমি প্রায়শই এটি পুনরাবৃত্তি করছিলাম, গাইছিলাম, এর মাধ্যমে মহান আল্লাহর প্রতি ফরিয়াদ করছিলাম। সেই সময়, ঘুমন্ত অবস্থায় আমি নবী করীম সাল্লাল্লাহু আলাইহি ওয়াসাল্লাম এবং তাঁর পরিবার-পরিজনের উপর সালাত ও শান্তি বর্ষণ করতে দেখলাম। তিনি তাঁর বরকতময় হাত দিয়ে আমার মুখটি মুছলেন এবং আমার উপর তাঁর চাদরটি চাপালেন। আমি সঙ্গে সঙ্গে উঠে আমার বাসা থেকে চলে গেলাম। আমি আমার কবিতা বা তার আগে আমি যে কিছু করছিলাম সে সম্পর্কে কাউকে বলিনি। রাস্তায়, আমি এক সহকর্মী আধ্যাত্মিক পথিকের সাথে দেখা করেছিলাম, যিনি আমাকে বলেছিলেন, "আমি চাই আপনি নবীর প্রশংসা করে যে কবিতাটি লিখেছিলেন তার একটি অনুলিপি আমাকে দান করুন, তাঁর প্রতি সালাত এবং শান্তি বর্ষিত হোক।" আমি জবাব দিলাম, "কোনটি?" তিনি বলেছিলেন, "আপনার অসুস্থতার সময় আপনি যা লিখেছেন।" এরপরে তিনি এর প্রারম্ভিক লাইনগুলো শোনালেন, "আল্লাহর কসম, আমি গত রাতে এটি একটি স্বপ্নে শুনেছিলাম আল্লাহর রাসুল উপস্থিতিতে, তাঁর ও তাঁর পরিবারের সালাত ও শান্তি বর্ষিত হোক। এটি নবীকে অত্যন্ত সন্তুষ্ট করেছিল এবং আমি তাকে তাঁর চাদরটি নিক্ষেপ করতে দেখেছি যিনি লিখেছেন তার উপর!" আমি তাকে একটি অনুলিপি প্রদান করেছি এবং সে অন্যকে তার স্বপ্নের কথা বলতে শুরু করেছিল। এভাবে এই সংবাদ দূরদূরান্তে ছড়িয়ে পড়েছিল। — ইমাম আল-বুসুরী مولاي صلي وسلم دائماً ابداً মাওলা ইয়া সাল্লি ওয়া সাল্লিম দাইমান আবাদান ও মোর মওলা চিরকাল সালাত ও সালাম পাঠাও على حبيبك خير الخلق كلهمِ আলা হাবীবিকা খাইরিল খালকি কুল্লিহিমি তোমার হাবিব যিনি সৃষ্টির সেরা তার উপরে محمداً سيدُ الكونين والثقلين মুহাম্মাদুন সাইয়িদুল কাওনাইনি ওয়াছ-ছাক্বালাইনি মুহাম্মদ যিনি দুজাহানের ও দুগোষ্ঠীর (ইনসান ও জ্বিন) নেতা والفريقين من عُربٍ ومن عجمي ওয়াল-ফারীক্বাইনি মিন উরবিওঁ ওয়া মিন আজামী এবং আরবদের ও আজমদের মাঝেও এই কাসিদাটি ১০টি অধ্যায়ে বিভক্ত: রাসুল (ﷺ)-এর প্রেম আত্মসংযমতা রাসুল (ﷺ)-এর প্রশংসা রাসুল (ﷺ)-এর জন্ম (মিলাদ) রাসুল (ﷺ)-এর ধর্ম প্রচার পবিত্র কুরআনের মর্যাদার বর্ণনা মিরাজের বর্ণনা রাসুল (ﷺ)-এর যুদ্ধ (জিহাদ) আল্লাহর কাছে ক্ষমা প্রার্থনা ও রাসুল (ﷺ)-এর সুপারিশ কামনা মোনাজাত ও নিজের মনের ইচ্ছা প্রকাশ এই কাসিদাটি মূলত সুফি মুসলমানদের কাছে সবচেয়ে বেশি জনপ্রিয়। সুন্নি মুসলিমদের একটি বড় অংশ এটিকে বিভিন্ন ধর্মীয় অনুষ্ঠানে (যেমন মাওলিদ) আবৃত্তি করে থাকে। কাসিদা "কাসিদা-ই-বুরদা-এর ইতিহাস"। ১১ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০২২।  "Qasida Al Burda"। www.qasidaburda.com। সংগ্রহের তারিখ ২০২৪-০৬-২৩।  "কসিদায়ে বুরদা শরীফ - ভবঘুরেকথা.কম ২০২৩"। ভবঘুরে কথা। ২০১৯-০৪-২৫। সংগ্রহের তারিখ ২০২৪-০৬-২৩।
মাহবুবা রহমান

মাহবুবা রহমান বাংলাদেশের অন্যতম কণ্ঠশিল্পী । পঞ্চাশ থেকে সত্তর দশকের রেডিও ও চলচ্চিত্রের অসংখ্য কালজয়ী গানের শিল্পীদের মধ্যে অন্যতম মাহবুবা রহমান। তিনি চলচ্চিত্রকার, শিল্পী, সুরকার, গীতিকার ও অভিনেতা প্রয়াত খান আতাউর রহমানের স্ত্রী। ব্রিটিশের শাসন। সেই যুগে চট্টগ্রামে মাহাবুবা রহমানের জন্ম। চট্টগ্রামের আর্ট সঙ্গীত সমিতিতে তিনি বেশ কয়েক বছর গান শেখেন। তখনকার দিনগুলোতে সঙ্গীত অনুষ্ঠানগুলো ঘরোয়া আসর মুখর করে রাখত। তাই অল্প বয়স থেকেই তিনি ঘরোয়া অনুষ্ঠানে নিয়মিত অংশ নিয়ে গান করতেন। গিরিন চক্রবর্তী, সুরেন চক্রবর্তী, সুধীরলাল চক্রবর্তীর মতো গুণী শিল্পীদের কাছে তার গান শেখার সৌভাগ্য হয়েছিল। অত্যন্ত আন্তরিকতার সঙ্গে তাদের কাছে গান শিখেছিলেন তিনি। শৈশবেই চট্টগ্রাম ছেড়ে ঢাকায় চলে আসেন। একেই পিসি গোমেজ এবং মোমতাজ আলী খানের কাছে কিছুদিন গান শেখেন। ১৯৪৭ সালে অল ইন্ডিয়া রেডিওতে ঢাকা কেন্দ্র থেকে তার গান সর্বপ্রথম প্রচার হয়েছিল। এ প্রসঙ্গে মাহাবুবা রহমান একবার জানিয়েছিলেন, বয়সে তখনও আমি ছোট। ওস্তাদ শম্ভু পাল বললেন, শাড়ি পরে গান করো, দেখবে তোমাকে একটু বড় বড় লাগবে। তার কথায় সেদিন শাড়ি পরে রেডিওতে গান করতে গিয়েছিলাম। প্রথম দিন একটি ভজন গেয়েছিলাম। ‘মন তু প্রেম নগর মে’— গানের প্রথম কলি এটাই ছিল। মাহাবুবা তখন নিভা রানী রায় নামে বেতারে গান করতেন। ১৯৪৭ সাল থেকেই রেডিওতে ব্যস্ত হয়ে পড়েন। রাগপ্রধান, ভজন, কীর্তন, নজরুলগীতি, আধুনিক প্রভৃতি গানই বেশি করেছিলেন। গীত, গজল শিখেছিলেন ওস্তাদ কাদের জামেরী ও ওস্তাদ ইউসুফ কোরেশীর কাছে। এদিকে মমতাজ আলীর কাছে শিখেছিলেন লোকসঙ্গীত। সেই ১৯৪৭ সালে নিভা রানীর বাসা ছিল ঢাকার যোগীনগরে। মাহাবুবা রহমান ১৯৪৮ সালে ঢাকার কামরুননেসা গার্লস স্কুল থেকে ম্যাট্রিক পাস করার পর আর পড়াশোনা করেননি। তারপর সঙ্গীতে এতটা ডুবে যান যে আর পড়াশোনা করার সময়ই পাননি। তার গান শুনে তখনকার সঙ্গীত পরিচালক, শিল্পী ও শ্রোতারা বলতেন—এ কণ্ঠ যেন অবিকল উত্পলা সেনের মতো। গত শতাব্দীর পঞ্চাশের দশকের শেষার্ধে নায়ক আনিস ওরফে খান আতাউর রহমানের সঙ্গে তার পরিচয় হয়। তারপর তাদের বিয়ে হয়। সেই সময় খান আতা গান লিখতেন আর সে গানে তিনিই কণ্ঠ দিতেন। রেকর্ডের যুগে শতাধিক গান মাহাবুবা রেকর্ডে গেয়েছিলেন। মমতাজ আলী খানের সঙ্গে তার গাওয়া —‘যাইয়ো না যাইয়ো না বন্ধুরে’ এবং ‘ও বৈদেশী নাগর’ গান দু’খানি এক সময় ছিল মানুষের মুখে মুখে। মাহবুবা রহমান মূলত পল্লিগীতি ও আধুনিক গানের শিল্পী । তাঁর গাওয়া অসংখ্য গান অসংরক্ষিত আছে । এ দেশের প্রথম সবাক চলচ্চিত্র ‘মুখ ও মুখোশ’। আবদুল জব্বার খানের এই ছবিতে সমর দাসের সুরে মাহবুবা রহমান গেয়েছিলেন ‘মনের বনে দোলা লাগে’ গানটি। তার গাওয়া উল্লেখযোগ্য গানের মধ্যে আরও রয়েছে খান আতাউর রহমানের সুরে জহির রায়হানের ‘কখনো আসেনি’ ছবির ‘নিরালা রাতের প্রথম প্রহরে’, ‘তোমাকে ভালোবেসে অবশেষে কী পেলাম’, ‘মুখ ও মুখোশ’ ছবির পর ‘জাগো হুয়া সাভেরা’, ‘আসিয়া’, ‘এ দেশ তোমার আমার’, ‘যে নদী মরুপথে’, ‘কখনো আসেনি’, ‘সূর্যস্নান’, ‘সোনার কাজল’, ‘রাজা সন্ত্রাসী’; ‘নবাব সিরাজউদ্দৌলা,; ‘সাত ভাই চম্পা’ প্রভৃতি ছবিতে গান করেছিলেন মাহাবুবা রহমান। ‘আসিয়া’ (১৯৬০) ছবিতে গেয়েছিলেন—‘আমার গলার হার খুলে নে ওগো ললিতে/আমার হার পরে আর কি লাভ হবে সখি...’। ‘সাত ভাই চম্পা’ ছবির ‘আগুন জ্বালাইস না আমার গায়’। এমন বহু গানের গেয়েছেন মাহবুবা রহমান । ‘আগে জানি না রে দয়াল’, ‘আমার মন ভালো লাগে না গো প্রাণ ভালো লাগে না গো’, ‘পাখি উইড়া যায় রে’ "নিভৃতচারী এক শিল্পীর কথা"। প্রথম আলো। ২০১৫-০৭-০২। ২০২০-০২-২৬ তারিখে মূল থেকে আর্কাইভ করা। সংগ্রহের তারিখ ২০২০-০২-২৬।